Den Vest-Sjællandske Avis, 1836-11-12
Dronningen gik nu over til at omtale de indenlandske Gienstande. Hun tilstod, at som Tiderne nu vare beskafne, var det vanskeligt og næsten umueligt at tage Forholdsregler til at befordre det Offentliges Bedste og Civilisation; dog skulde alt det blive foretaget, som Omstændighederne kunne tillade. Nationalgarden havde erholdet en bedre Organisation og da den nu kan blive bevæbnet med de Gevære, som ere tilsendte fra den Engelske Regiering, saa vil den blive til et uovervindeligt Bolværk for Landets Friehed og Uafhængighed. – Bestyrelsen af Kolonierne er overdraget tilligemed Handelsministeriet til Marineministeren og en nye Handelslovbog skal blive de Kortes forelagt. - Justitsvæsenet skal blive sat paa en bedre Fod og organiseret i Overeensstemmelse med de nye Statsindretninger; den civile Lovbog er færdig og den kriminelle snart, og de skulle betimelig blive de Kortes forelagt. - Finantsministeren vil forelægge udførlige Beretninger og Forslag angaaende Finantserne, som ere i en trængselsfuld Tilstand. Dog ere Renterne af den Spanske Statsgield hidindtil blevne betalte indtil det halvaarige Dividende, som er forfalden til 1ste November, dog kan man haabe at ogsaa denne Vanskelighed skal snart blive overvundet. Dronningen beklager at Regieringen, uden i Forveien at have erholdet de Kortes Samtykke, var bleven uundgaaeligt nødt til at paalægge et tvungent Laan af 200 Millioner Realer. Mange Foranstaltninger til Statsoekonomiens Fremme ere og skulle blive tagne. - Det er nødvendigt, for at tilveiebringe den indvortes Rolighed, at udtage 50,000 nye Soldater, og at mobilisere Nationalgarden. Dronningen roste meget Armeens og Marinens Tapperhed, tilstod vel at Fiendens Bander vare ulykkeligviis trængte ind i det Jndre af Kongeriget; men de flygte for Soldaterne uden at vove paa at modsætte sig dem, og de foraarsage ved deres hurtige Flugt meere Møie med at naae dem end Vanskelighed med at overvinde dem. De foraarsage vistnok Ulykker og Ødelæggelser ligesom en pestagtig Sygdom; men de efterlade sig ogsaa overalt en Afskye for deres Udsvævelser, og tage med sig den krænkende Straf, at de ikke finde et Sted hvor de med Sikkerhed kunne plante Oprørets Fane. Hendes Majestæt giorde de Kortes opmærksomme paa hvorledes det beroer paa deres Energie om der snart skal blive en Ende paa Borgerkrigen. Hun sluttede derpaa sin Tale med følgende Ord: De ville paa samme Tid beskiærige sig med Statsforfatningens Reform og med en duelig og fast Haand opføre den nye Statsorganisation. Til dette ædle og majestætiske Foretagende ere De fortrinligt sammenkaldede. Som Dronning vil jeg ikke foreslaae eller tilraade Noget, og som Moder Jntet forlange. Det er ved den Spanske Høimodighed umueligt at forestille sig, at den konstitutionelle Thrones Prærogativer skulde lide en Formindskelse under en uskyldig Dronnings faderløse og Barndoms Tilstand, hvilken Throne hun er kaldet til at beklæde. Europa henvender sine Blikke paa Dem Nationen og det kultiverede Europa forventer af Dem en Grundlov, som vil sætte Legislaturen istand til at foretage sine Raadslagninger uden Forhindringer og fatte sine Beslutninger uden Fordomme og Lidenskaber, og som indrømmer Regieringen al fornoden Kraft til at handle frit uden at besidde Magt til at tyrannisere, som kan sikkre en uindskrænket Frieheds Rettigheder, og den fuldkomne Magt til at straffe de Skyldige uden at plaae de Uskyldige. Med disse Forsætter ville De sikkert begynde Deres store Værk, som er Deres Viisdom og Omsorg værdigt. Saaledes paa nye oplivet og reformeret, vil den Spanske Statsforfatning erholde Agtelse og Sympathie i Udlandet, forskaffe Landet Sikkerhed og erholde dets Hengivenhed. Hendes Majestæt begyndte at oplæse Talen med skielvende Stemme; men snart indfandt sig igien den Fasthed i Karakteren, som hun under endnu mere prøvende Forhold har udviist. Da Talen var tilendebragt lidt efter Kl. 5, begyndte Folket i den største Tribune at raabe: Vivalla Reina, Isabella Segunda Viva Christina la Reina Governadora, Viva la Constitution de 1812. De Kortes reiste sig, den militaire Musik spillede udenfor Riegos Hymne og Dronningen begav sig bort. De Vivas i Paladset bleve istemmede af Folkemassen udenfor og gienløde længe: det vare Øieblikke, fulde af en høi Begeistring. Aftenen gik hen med Jllumination og Fyrværkerie Theatret var pakket fuldt, i den store Opera, hvor Norma blev opført, forlangte Tilhørerne eenstemmigen Opførelsen af Ouverturen Wilhem Tell, at Rossini. Der forefaldt ikke den mindste Uorden; det gik til i Glæde som ved et Bryllup. J de Kortes Sal ere Jndskrivter anbragte til Hæder for de berømte Mænd, som fordum have forsvaret Kastiliens og Arragoniens Frieheder.